วันที่พบอาการมีความเครียดสูงครับ ช่วงเช้าไม่ได้รับประทานอาหาร ดื่มน้ำบีทรุทปั่นแทนเวลา 13:30 รับประทานอาหารเที่ยง และเวลา 14:40 ดื่ม m-150 (นานๆ ดื่มครั้ง) หลังจากนั้นปัสสาวะเป็นสีแสดอ่อน ทุกครั้งเวลา 21:00 - 00:30 ดื่มเบียร์พร้อมกับแกล้ม โดยไม่ได้รับประทานอาหารเย็นครับเช้ามามีอุจจาระอ่อนปนเลือดสดครับ น่าจะมีสาเหตุเกิดจากอะไรได้บ้างครับ ขอบมากครับ
สวัสดีค่ะ อาการอุจจาระมีเลือดปน อาจเกิดจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรการถ่ายเป็นเลือดเป็นภาวะไม่ปกติ แนะนำพบแพทย์เพื่อตรวจร่างกายทางทวารหนักอีกครั้งว่ามีรอยโรคอะไรที่อธิบายการเลือดออกหรือไม่ หากไม่พบ อาจต้องส่องกล้องทางเดินอาหารร่วมด้วย ส่วนเรื่องปัสสาวะสีเป็นเลือดก็ควรไปตรวจเช่นกัน แต่สาเหตุน่าจะคนละอย่างกับเรื่องอุจจาระเช่นอาจมีนิ่ว หรือการติดเชื้อในไตการดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป